Diari Oficial de la Generalitat Valenciana


Sumari del DOGV 3287, del 16-07-1998 (1998/5766)

Informació pública del Programa d'Actuació Integrada per al Desenvolupament del Sector de La Torre: document d'homologació i Pla Parcial Modificatiu de les Normes Subsidiàries de Planejament.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3287

Data del DOGV
:   16-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5766


Organisme emissor
:   Ajuntament d'Albaida

Tipus de document
:   Anunci

Informació pública del Programa d'Actuació Integrada per al Desenvolupament del Sector de La Torre: document d'homologació i Pla Parcial Modificatiu de les Normes Subsidiàries de Planejament. [1998/M5766]
  
El Ple de l'Ajuntament d'Albaida, en sessió ordinària de 25 de juny de 1998, va acordar sotmetre a informació pública pel termini de 20 dies el Programa d'Actuació Integrada per al Desenvolupament del Sector de La Torre: document d'homologació i Pla Parcial Modificatiu de les Normes Subsidiàries, presentat per Juan Miguel Guijarro Muñoz, amb document nacional d'identitat 65105574-U, en representació de la societat mercantil Construcciones Guijarro SA, amb domicili social al carrer de Pius XII, 21, b d'Ontinyent, codi d'identificació fiscal C567507448, que afecta una superfície total 83.999 metres quadrats segons un recent mesurament. La descripció literal d'aquesta determinació es correspon amb el sector comprés per l'oest i el nord des de l'eix de la carretera d'Ontinyent, pel sud, amb terrenys cedits a la Conselleria de Cultura, Educació i Ciència per a la construcció del nou centre d'Educació Secundària i per l'eix del camí de Benissoda i per l'est, pel camí de Benissoda. S'avisa que la quantia de la caució a presentar serà de 6.000.000 de pessetes, amb pèrdua d'aquesta en el supòsit de no presentar una alternativa tècnica substancialment distinta i comprensiva de tota la documentació exigida per la Llei Reguladora de l'Activitat Urbanística, tot d'acord amb el que determina l'article 47.6 en relació amb el 46.4 de la LRAU.
  
La qual cosa es fa pública mitjançant avís d'aquest acord als titulars cadastrals i un anunci en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, pel termini de 20 dies.
  
S'indica als interessats que durant aquest termini es podran formular al·legacions sobre l'alternativa tècnica que podrà ser objecte de pública consulta a l'Ajuntament. Així mateix es podran presentar altres alternatives tècniques.
  
Cabrà la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i presentara caució en els termes i condicionaments indicats anteriorment.
  
Es podran presentar proposicions juridicoeconòmiques durant els cinc dies següents al venciment del tràmit d'informació pública.
  
S'indica als interessats que l'acte d'obertura de pliques tindrà lloc en la següent data hàbil a la conclusió del termini per a presentar-les i durant els 10 dies següents les actuacions podran ser objecte de consulta i al·legacions i els competidors podran associar-se unint les seues proposicions.
  
Així mateix s'indica que queda sotmesa a informació publica pel mateix termini la totalitat de la documentació corresponent al Pla Parcial Modificatiu de les Normes Subisidiàries de Planejament d'Albaida i el document d'homologació del sector.
  
Aquest anunci ho es també als efectes de comunicació de l'avís als titulars desconeguts inclosos en aquest sector i als efectes establerts en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.